|  |  |  |  |
| --- | --- | --- | --- |
| LOGO 1 | **SREDNJA STRUKOVNA ŠKOLA****Božene Plazzeriano 4****42000 Varaždin** | TelFax: MB: OIB: Žiro račun: E-mail:  | 042/492-255 042/492-250 3950557 58748387962 HR89 2340009 1110739322sss@sss-vz.hr |

Varaždin, 12.rujna 2019.

 **osnovnim školama varaždinske županije**

na ruke ravnatelja

Poštovani,

obavještavamo učenike Vaše škole da će Program crtanja i slikanja u sklopu Centra za poduzetništvo, sa sjedištem u Srednjoj strukovnoj školi, tijekom rujna prikupljati prijave za rad s učenicima u školskoj godini 2019./2020.

Molimo učitelje Likovne kulture da prikupe prijave zainteresiranih učenika **7. i 8.** **razreda**, te unesu tražene podatke u *Obrazac za prijavu učenika* koji šaljemo u privitku.

Također Vas molimo da roditelji učenika ispune i potpišu obrazac *Privole za korištenje osobnih podataka,* kojeg šaljemo u privitku, sukladno Općoj uredbi o zaštiti podataka (GDPR). *Privolu* zajedno s ovjerenim i potpisanim *Obrascem za prijavu učenika* pošaljite na sljedeću adresu:

Srednja strukovna škola

Božene Plazzeriano 4

42000 Varaždin

Za Program crtanja i slikanja pri Centru izvrsnosti

Digitalno popunjen *Obrazac za prijavu učenika* također pošaljite na adresu: nikolina.vlahek@gmail.com

**Rok za slanje navedene dokumentacije je 23. rujna 2019.**

Testiranje za učenike će se održati **5. listopada 2019**. godine u Srednjoj strukovnoj školi, o čemu će svi učenici biti naknadno obaviješteni.

Za sva dodatna pitanja, stojim Vam na raspolaganju.

Unaprijed hvala.

Lijep pozdrav,

Nikolina Vlahek Canjuga, prof.

Voditeljica Programa crtanja i slikanja

|  |  |  |  |
| --- | --- | --- | --- |
| LOGO 1 | **SREDNJA STRUKOVNA ŠKOLA****Božene Plazzeriano 4****42000 Varaždin** | TelFax: MB: OIB: Žiro račun: E-mail:  | 042/492-255 042/492-250 3950557 58748387962 HR89 2340009 1110739322sss@sss-vz.hr |

**O PROGRAMU CRTANJA I SLIKANJA**

 Od ove školske godine Srednja strukovna škola Varaždin uključit će se u rad Centra izvrsnosti Varaždinske županije. Program koji će se provoditi u sklopu Centra za poduzetništvo, a namijenjen je učenicima završnih razreda osnovne škole zove se Program crtanja i slikanja. Cilj ovog Programa je ponuditi učenicima sedmih i osmih razreda napredne programe u području likovne umjetnosti, tj. crtanja i slikanja. Program će biti realiziran u 40 sati.

 Program iz crtanja i slikanja je zamišljen je kao mjesto rada s darovitim učenicima te učenicima osnovnih škola koji pokazuju sklonost prema području likovne kulture i dizajna. Osim ovog programa, naši mentoru će raditi i s učenicima srednjih škola u sklopu Programa crtanja i dizajna-grafičkog i modnog.

 U sklopu ponuđenog programa individualno će se pristupati učenicima završnih razreda osnovnih škola koji pokazuju interes i darovitost za likovno izražavanje te će oni u radu s nastavnicima i stručnjacima iz područja likovne umjetnosti razvijati svoje potencijale i interese i tako steći potrebne kompetencije i predznanja za nastavak školovanja u strukovnim i umjetničkim srednjim školama. Učenicima će se osigurati povoljna atmosfera, pribor, okolina i vrijeme koje podržavaju njihovo stvaralaštvo i emotivni sklop ličnosti jer će u takvim uvjetima najbolje razvijati vještine i  steći znanja koja kroz redovno školovanje nemaju prilike, a koja su nužna za daljnji razvoj darovitosti i uspješno polaganje testova likovnih sposobnosti koji se provode pri upisu u strukovne i umjetničke srednje škole.

Rad će se odvijati u malim grupama, do 10 učenika (predviđene dvije grupe), a mentori će individualno pristupati svakom učeniku. Program će poticati radoznalost, istraživanje te samostalno mišljenje i stvaralaštvo. Učenici će razvijati finu motoriku ruku i prstiju, te kroz radionice upoznati različite crtačke i slikarske tehnike. Stjecat će se znanja o crtanju, likovnim elementima i slikarskim tehnikama. Naglasak će biti na razvijanju ideje i na procesu, a ne na rezultatu, čime će se razviti motivacija učenika, samopouzdanje i samopoštovanje koje može voditi ka punom ostvarenju potencijala učenika koji pokazuju interes za likovno stvaralaštvo.

Molimo Vas da razrednike i  učenike  završnih razreda i njihove roditelje upoznate s mogućnošću uključivanja u rad u sklopu Programa iz crtanja i slikanja koji će započeti s radom krajem listopada 2019. godine u učionicama i crtaoni u Srednjoj strukovnoj školi u Varaždinu.

 Ukoliko ste zainteresirani, molimo da nam omogućite da Vam tijekom sljedećeg tjedna dostavimo promotivne letke. Učenicima i roditeljima koji budu zainteresirani, rado ćemo po dolasku u našu školu prezentirati rezultate Centra izvrsnosti iz crtanja i dizajna koji smo u školi proveli tijekom školske godine 2017.-2018. kao vlastiti pilot projekt.

 U školskoj godini 2019./2020. u Centru ćemo se družiti svake subote počevši od **26.10.2019.**, u vremenu od 8.30 do 11:45 sati, a radit ćemo u blok satima između kojih je 20 minuta pauze tijekom koje učenici dobivaju besplatnu užinu. Za učenike je osiguran i besplatan autobusni prijevoz do Centra.

Svim učenicima koji se prijave naknadno ćemo poslati raspored radnih subota i termin izložbe radova.

Dodatne informacije o radu programa kojeg smo samostalno proveli u školskoj godini 2017./2018. kao i o ostalim aktivnostima programa likovne umjetnosti možete pročitati na :

<https://sss-vz.hr/>

<https://www.facebook.com/strukovnaskolavarazdin/>

**PROGRAM RADA ZA RADIONICE ZA CRTANJE I SLIKANJE**

**Početna grupa (osnovne škole)**

Ciljevi: Učenici u početnoj grupi razvijaju finu motoriku ruku i prstiju, te kroz radionice upoznaju različite crtače i slikarske tehnike. Potiču se radoznalost, razvijanje mašte, propitivanje i istraživanje. Kao poticaj koriste se djela poznatih umjetnika iz područja likovne umjetnosti ali i književnosti i muzike. Stječu temeljna znanja o crtanju, likovnim elementima i slikarskim tehnikama. Dio stvaralačke i opuštene atmosfere postiže se muzikom i opuštenim i uvažavajućim pristupom nastavnika – učenici se osjećaju slobodno, mogu postavljati pitanja i biti spontani, iskreni i emotivni.

Trajanje 40 sati, 2 grupe

Po grupi 10 učenika

Voditelji: Vedran Ivanković, ak. slikar, Marijan Janković, mag. likovne pedagogije i Mateja Rusak, mag. likovne pedagogije

**Crtačke tehnike (4 sata po svakoj nastavnoj jedinici):**

**1. TOČKA I CRTA**

Vrste linija, upoznavanje svojstva linija prema toku, karakteru i značenju.

Tehnika - olovka

**2. TOČKA I CRTA - PROPORCIJE (ODNOS VIŠE VELIČINA)**

Postupak viziranja, jednostavna kompozicija. Omjer, razmjer, proporcija.
Tehnika - olovka

**3.TONSKA MODELACIJA – DRAPERIJA – RASTER**

Tehnika - olovka, realizacija voluminoznosti oblika kroz upotrebu tonske modelacije

**4.REPRODUKCIJA CRTEŽA**

Tehnika - tuš i rapidograf, imitacija remek djela starih majstora

**5.LINEARNA PERSPEKTIVA - PROSTOR**

Tehnika - olovka na papiru, prostorna definicija geometrijske perspektive

**Slikarske tehnike (4 sata po svakoj nastavnoj jedinici):**

**1.BOJA (TONSKA GRADACIJA)**

Svjetlo, ton, tonska gradacija, privid grube zaobljenosti motiva.Tehnika - tempere

**2.BOJA (TONSKA MODELACIJA)**

Svjetlo, ton, tonska modelacija, privid meke zaobljenosti motiva.

Tehnika - akvarel

**3.BOJA (KOLORISTIČKA MODULACIJA)**Koloristička modulacija, izražajnost (ekspresija), figurativna likovna kompozicija.
Tehnika - tempere

**4.IZRAŽAJNOST BOJE**

Asocijativnost boja, simbolika, djelovanje.

Tehnika - akvarel

**5.PROSTORNO DJELOVANJE BOJE**

Dinamika boja, prostorni planovi, osjećaj dubine

Tehnika – tempera